লিয়া টাহুহু

লিয়া-মারি মরিন টাহুহু (জন্ম ২৩ সেপ্টেম্বর ১৯৯০) নিউজিল্যান্ডের একজন মহিলা ক্রিকেটার, যিনি জাতীয় দলে মূলত একজন ফাস্ট বোলারের ভূমিকা পালন করেন। ২০১১ সালের জুনে আন্তর্জাতিক ক্রিকেটে তাঁর অভিষেক ঘটে।

ক্রিকেট জীবন
২০১৭ সালের ডিসেম্বরে, তিনি আইসিসি মহিলা টি-টোয়েন্টি টিম অফ দ্য ইয়ার খেলোয়াড়দের একজন হিসাবে নামাঙ্কিত হয়েছিলেন।

২০১৮ সালের আগস্টে, নিউজিল্যান্ড ক্রিকেট তাঁর সঙ্গে কেন্দ্রীয়ভাবে চুক্তি করেছিল। এর আগের মাসগুলিতে তিনি আয়ারল্যান্ড এবং ইংল্যান্ড সফর করেছিলেন। ২০১৮ সালের অক্টোবরে ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টি-টোয়েন্টি টুর্নামেন্টের জন্য তাকে নিউজিল্যান্ড দলে অন্তর্ভুক্ত করা হয়েছিল। টুর্নামেন্টের আগে, তিনি "লক্ষণীয়" একজন খেলোয়াড় হিসেবে নির্বাচিত হয়েছিলেন।

২০১৮ সালের নভেম্বরে তাকে ২০১৮-১৯ মহিলা বিগ ব্যাশ লিগের মরশুমের জন্য মেলবোর্ন রেনেগেডস দলে অন্তর্ভুক্ত করা হয়েছিল।  ২০২০-এর জানুয়ারিতে, অস্ট্রেলিয়ায় ২০২০ আইসিসি মহিলা টি-টোয়েন্টি বিশ্বকাপের জন্য তাকে নিউজিল্যান্ডের স্কোয়াডে রাখা হয়েছিল। ২০২১ সালের আগস্টে ইংল্যান্ডের বিরুদ্ধে সীমিত ওভারের সিরিজের জন্য তাকে নিউজিল্যান্ড দলে রাখা হয়েছিল। এর আগে তার বাম পায়ে উপমাংস ধরা পড়ার পর থেকে ১৮ মাস তিনি জাতীয় দলের বাইরে ছিলেন। ২০২১ সালের ২১শে সেপ্টেম্বর ইংল্যান্ডের বিপক্ষে তৃতীয় ম্যাচে, টাহুহু মহিলাদের একদিনের আন্তর্জাতিক ক্রিকেটে তার প্রথম পাঁচ উইকেট শিকার করেন।

২০২২-এর ফেব্রুয়ারিতে, নিউজিল্যান্ডে ২০২২ মহিলা ক্রিকেট বিশ্বকাপের জন্য তাকে নিউজিল্যান্ডের দলে রাখা হয়েছিল। ২০২২ সালের জুলাইয়ে ইংল্যান্ডের বার্মিংহামে ২০২২ কমনওয়েলথ গেমসে ক্রিকেট টুর্নামেন্টের জন্য টাহুহুকে নিউজিল্যান্ড দলে নেওয়া হয়।

তথ্যসূত্র

 বহিঃসংযোগ 




বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় নারী ক্রিকেটার
বিষয়শ্রেণী:নিউজিল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:মেলবোর্ন রেনেগেডসের (ডব্লিউবিবিএল) ক্রিকেটার
বিষয়শ্রেণী:সিডনি থান্ডারের (ডব্লিউবিবিএল) ক্রিকেটার
বিষয়শ্রেণী:ক্রাইস্টচার্চ থেকে আগত ক্রিকেটার
বিষয়শ্রেণী:ক্যান্টারবারি ম্যাজিসিয়ান্সের ক্রিকেটার
বিষয়শ্রেণী:এসিটি মেটেওর্সের ক্রিকেটার
বিষয়শ্রেণী:সারের নারী ক্রিকেটার
বিষয়শ্রেণী:সারে স্টার্সের ক্রিকেটার
বিষয়শ্রেণী:ল্যাঙ্কাশায়ার থান্ডারের ক্রিকেটার
বিষয়শ্রেণী:ম্যানচেস্টার ওরিজিনালসের ক্রিকেটার
বিষয়শ্রেণী:এলজিবিটিকিউ ক্রিকেটার
বিষয়শ্রেণী:সমকামী নারী ক্রীড়াবিদ
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:কমনওয়েলথ গেমসের ক্রিকেটে পদক বিজয়ী
বিষয়শ্রেণী:কমনওয়েলথ গেমসে ব্রোঞ্জপদক বিজয়ী নিউজিল্যান্ডীয়
বিষয়শ্রেণী:নিউজিল্যান্ডের মাওরি ক্রীড়াব্যক্তিত্ব
বিষয়শ্রেণী:২০২২ কমনওয়েলথ গেমসে পদকপ্রাপ্ত